stanford-oval/wikipedia huggingface dataset:
Fiat 500 (täsmennyssivu)

Fiat 500 viittaa seuraaviin Fiat-malleihin:
Fiat 500 ”Topolino”, vuosien 1936–1955 malli
Fiat 500, vuosien 1957–1975 malli
Fiat 500, vuodesta 2007 lähtien valmistettu malli, jonka muotoilu pohjautuu retrotyylisesti 1950-luvulla esiteltyyn 500:aan
Fiat 500e, vuodesta 2020 lähtien valmistettu retrotyylinen malli, joka on saatavana ainoastaan sähköautona
Fiat 500L, vuodesta 2012 lähtien valmistettu tila-auto
Fiat 500X, vuodesta 2014 lähtien valmistettu crossover
Fiat Cinquecento (ital. viisisataa), vuosina 1991–1998 valmistettu malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fiat 500”, voi hakea sivunnimihaulla, laajalla sivunnimihaulla tai tekstihaulla.
Francis Mary Redwood

Francis Mary Redwood (6. tammikuuta 1839 Tixall, Yhdistynyt kuningaskunta – 3. tammikuuta 1935) oli Uudessa-Seelannissa toiminut roomalaiskatolinen arkkipiispa. Hänet vihittiin Societas Mariaen papiksi 6. kesäkuuta 1865 ja nimitettiin Wellingtonin piispaksi 10. helmikuuta 1874. Piispaksi konsekroinnin suoritti 17. maaliskuuta Henry Edward Manning, jota avustivat James Danell ja William Weathers.
13. toukokuuta 1887 Redwoodista tuli Wellingtonin arkkipiispa, jona hän toimi loppuelämänsä ajan.
Eurooppatie E14

E14 eli Eurooppatie 14 on eurooppatie, joka kulkee Norjan Stjørdalista (E6) Ruotsin Sundsvalliin (E4). Tie on 455 kilometriä pitkä, josta 355 kilometriä Ruotsin puolella. Edellä mainittujen E4:n ja E6:n lisäksi tie risteää matkalla E45-eurooppatien kanssa.
E14 Östersundissa.
Francis Lane

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Pronssia | Ateena 1896 | 100 metriä |  |
Francis Adonijah Lane (23. syyskuuta 1874 – 17. helmikuuta 1927) oli yhdysvaltalainen yleisurheilija ja olympiamitalisti, joka kilpaili pikajuoksussa. Hän sijoittui kolmanneksi Ateenan olympialaisissa 1896 sadan metrin juoksussa. Lane ja Alojz Sokol saivat finaalissa saman ajan. Ateenan olympialaisissa 1896 palkittiin vain kaksi parasta, voittajalle hopeaa ja toiseksi tulleelle pronssia.
Francis Lane (vasemmalla) ja muita Princetonin yliopiston urheilijoita Ateenan olympialaisissa 1896.
Lanen alkuerässä juoksema aika 12,2 oli 100 metrin ensimmäinen olympiaennätys.
Evald Odenwall

Karl Evald Hamilkar Odenwall (7. lokakuuta 1873 Lappajärvi – 28. elokuuta 1965 Helsinki) oli suomalainen matematiikan ja luonnontieteiden opettaja, luonnontutkija ja tutkimusmatkailija.
Evald Odenwallin vanhemmat olivat Lappajärven nimismies Karl Ossian Odenwall (1848–1926) ja Juliana Edla Ticklén. Hän pääsi ylioppilaaksi 1892 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1896 ja sai erotodistuksen 1901.
Odenwall toimi aluksi matematiikan ja luonnontieteiden opettajana Helsingin ruotsinkielisissä oppikouluissa. Vuonna 1901 Odenwall julkaisi yhdessä Toivo Henrik Järven kanssa tutkimuksen Suomen harvinaisista hämähäkeistä. Hän keräsi tutkimusta varten hämähäkkejä vuosina 1897–1899 muun muassa Lappajärveltä, Helsingistä, Kemiön saarelta, Karjalan kannakselta ja Laatokalta Valamon saarelta. Vuonna 1913 Lappajärvellä huvilan omistanut Evald Odenwall kiinnitti valtiongeologi Hugo Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa.
1920- ja 1930-luvuilla Odenwall tutki kaloja ja teki lintuhavaintoja. Vuonna 1927 hän julkaisi 20 vuoden tutkimustyöhön perustuneen tutkimuksen Lappajärven kalalajeista, tutkimukseen sisältyi myös kuvaus Lappajärven maa- ja kallioperägeologiasta sekä pinnanmuodoista. Vuonna 1934 Odenwall julkaisi Hydrografisen toimiston tiedonantoja-sarjassa Lappajärven syvyyskartan ja artikkelin Lake Lappajärvi – Bathymetric chart, notes on thermal conditions. Artikkeli sisälsi järviveden lämpötilaan, sademääriin, virtaamaan ja järviveden kemiaan liittyneitä mittauksia, joita Odenwall oli tehnyt parinkymmenen vuoden aikana sekä lyhyen kuvauksen Lappajärven järvimalmiesiintymistä.
Evald Odenwall oli naimisissa vuodesta 1905 ylioppilas Vera Rosina Heimbergerin  kanssa.
Filippos IV

Filippos IV (k. 297 eaa.) oli Makedonian kuningas lyhyen ajan vuonna 297 eaa. Hänen isänsä oli Kassandros, yksi Aleksanteri Suuren seuraajista, joka oli kaapannut vallan Makedoniassa. Filippos ei ehtinyt hallita kuin lyhyen ajan isänsä kuoleman jälkeen.
| 0 | 1 | 2 |
| --- | --- | --- |
| Edeltäjä: Kassandros | Makedonian kuningas   | Seuraaja: Antipatros II ja Aleksanteri V |
Fredrik Stjernvall

Fredrik Stjernvall -nimisiä henkilöitä ovat olleet:
Fredrik Stjernvall (1767–1815), suomalainen sotilas, Uudenmaan ja Hämeen läänin kuvernööri
Fredrik Stjernvall (1845–1916), suomalainen virkamies ja senaattori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredrik Stjernvall”, voi hakea sivunnimihaulla, laajalla sivunnimihaulla tai tekstihaulla.
Francis Matthews

| Francis Matthews |
| --- | --- |

Henkilötiedot
Syntynyt: 2. syyskuuta 1927 York, Iso-Britannia
Kuollut: 14. kesäkuuta 2014 (86 vuotta)
Aiheesta muualla
IMDb 
Elonet
Francis Matthews (2. syyskuuta 1927 York – 14. kesäkuuta 2014) oli brittiläinen näyttelijä. Hän esiintyi muun muassa Hammer-elokuvissa Frankensteinin kosto (1958), Dracula – pimeyden ruhtinas (1966) ja Rasputin – riivattu munkki (1966). Nimiroolissa hän esiintyi 1969–1971 tehdyssä Paul Temple -televisiosarjassa. 1980-luvulla hän näytteli BBC:n minisarjassa Kuka on Brat Farrar? ja 2000-luvulla muun muassa sarjoissa Sydämen asialla (2002–2003) ja Kyläsairaala (2003).
Fredrik Stewen

Fredrik Stewen
Fredrik Stewen (6. kesäkuuta 1798 Hamina – 12. elokuuta 1851 Ostende, Belgia) oli suomalainen virkamies, joka toimi Viipurin läänin kuvernöörinä vuosina 1839–1844 ja Suomen ministerivaltiosihteerin apulaisena 1844–1851.
Fredrik Stewenin vanhemmat olivat Haminan tullitirehtööri, kollegineuvos Christian Daniel Stewen ja tämän toinen puoliso Jakobina Christina Bruun. Stewen palveli vuodesta 1817 virkamiehenä Venäjän kansanvalistusministeriössä, mistä hän siirtyi vuonna 1821 ylimääräiseksi virkamieheksi Pietarissa toimineeseen Suomen asiain komiteaan. Komitean lakkauttamisen jälkeen hän siirtyi Suomen valtiosihteerinvirastoon, jossa hän oli vuodesta 1826 toisena ja vuodesta 1832 ensimmäisenä toimitussihteerinä. Vuonna 1839 Stewen nimitettiin Viipurin läänin maaherraksi. Seuraavana vuonna hänet aateloitiin ja hänen sukunsa merkittiin ritarihuoneelle aatelisena sukuna nro 209. Stewen siirtyi vuonna 1844 ministerivaltiosihteerin apulaiseksi. Hän kuoli ollessaan matkalla Belgiassa.
Stewen sai 1821 kollegiasessorin, 1830 kollegineuvoksen, 1837 valtioneuvoksen ja 1849 salaneuvoksen arvonimen. Hän oli naimisissa serkkunsa Sofia Markevitšin kanssa, mutta he eivät saaneet lapsia, joten Stewenin aatelissuku sammui hänen kuollessaan. Fredrik Stewenin velipuolia olivat kreivilliseen sukuun adoptoitu kenraaliluutnantti Alexander Stewen-Steinheil ja Venäjällä uransa luonut kasvitieteilijä Christian von Steven.
Fats Domino
Aiheesta muualla

Kuvia tai muita tiedostoja aiheesta Fats Domino Wikimedia Commonsissa
Fredrik Stoor

| 0 | 1 | 2 |
| --- | --- | --- |

Henkilötiedot
Koko nimi: Fredrik Olof Esaias Stoor Siekkinen
Syntymäaika: 28. helmikuuta 1984 (ikä 40)
Syntymäpaikka: Tukholma, Ruotsi
Pelipaikka: Puolustaja
Pituus: 183 senttimetriä
Seura
Seura: Fulham
Seurat
| Vuodet | Seura | O (M) |
| 2002-2006 2006-2008 2008- | Hammarby IF Rosenborg BK Fulham FC | 51 (2) 30 (0) 4 (0) |
Maajoukkue
| 2008- |  Ruotsi | 8 (0) |
 Seurajoukkueuran tilastot kattavat vain kansalliset sarjat, päivitetty 25. heinäkuuta 2009.
Fredrik Stoor (s. 28. helmikuuta 1984 Tukholma, Ruotsi) on ruotsalainen jalkapalloilija, joka edustaa englantilaista Fulham FC:tä. Stoor pelaa puolustajana ja on 183 senttimetriä pitkä.
Hänen isänsä ja äitinsä ovat syntyperältään suomalaisia – molemmat kasvoivat Vaasassa, äiti Margaret Stoor Kotirannassa ja isä Esa Siekkinen Palosaaressa. Fredrik syntyi kuitenkin Tukholmassa, jonne hänen vanhempansa olivat muuttaneet työn perässä vuonna 1979. Koska hänen vanhempansa olivat vaihtaneet ennen vuotta 1984 Ruotsin kansalaisiksi, tuli myös Fredrikistä automaattisesti ruotsalainen. Hän olisi mahdollisesti voinut saada 1. kesäkuuta 2003 voimaan tulleen lain myötä Suomen kaksoiskansalaisuuden ja valita edustaa Suomen jalkapallomaajoukkuetta. Keskustelua valinnasta ei kuitenkaan käyty.
Stoor edusti vuosina 2002–2006 Hammarbyta, josta hän siirtyi Norjaan Rosenborg BK:hon. Hammarbyssa pelatessaan hän viimeisteli kaksi maalia 51 ottelussa. Rosenborgissa hän pelasi 30 ottelua maaleitta. Stoorilla on kokemusta Mestarien liigasta Rosenborgista neljän ottelun verran. Fulhamiin hän siirtyi kesällä 2008. Ensimmäisellä kaudella Fulhamissa Stoor jäi John Paintsilin varjoon eikä pelannut kuin kahdessa Englannin Valioliigan ottelussa West Bromwich Albionia ja Arsenalia vastaan oikean puolustajan paikalla.
Stoor on edustanut vuodesta 2008 lähtien Ruotsin maajoukkuetta ja on pelannut kahdeksan ottelua ilman yhtäkään tehtyä maalia.
Käännös suomeksi
Fredrik Horn

| Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Mitalit> Maa:   Norja.Miesten jalkapallo. Olympialaiset  | Maa:   Norja> Miesten jalkapallo. |
| --- | --- | --- | --- |
|  Pronssia | Berliini 1936 | joukkuekilpailu |  |
Fredrik "Fingen" Horn  (8. kesäkuuta 1916 Oslo – 18. marraskuuta 1997 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.
Eurooppa-liigan loppuottelu 2017

Eurooppa-liigan loppuottelu 2017 oli Eurooppa-liigan kauden 2016–2017 viimeinen ottelu, joka pelattiin Friends Arenalla, Solnassa, Ruotsissa 24. toukokuuta 2017 hollantilaisen Ajaxin ja englantilaisen Manchester Unitedin välillä. Englantilaisseura voitti ottelun 2–0 ja otti ensimmäisen Eurooppa-liigan mestaruutensa.
Ottelu > Tiedot

| --- | --- |
           }}   Ajax :            }}   Manchester United 
| --- | --- |
 Paras pelaaja:  Ander Herrera (Manchester United) Avustavat erotuomarit:  Jure Praprotnik (Slovenia)  Robert Vukan (Slovenia)  Neljäs erotuomari:  Gianluca Rocchi (Italia)  Lisätuomarit:  Matej Jug (Slovenia)  Slavko Vinčić (Slovenia)  Varatuomari:  Tomaž Klančnik (Slovenia):
Aiheesta muualla

UEFA Europa League (virallinen sivusto)
2017 UEFA Europa League Final, UEFA.com
Fredrik Hjalmar Stackelberg

Fredrik Hjalmar Stackelberg (31. lokakuuta 1866 Lappi – 20. joulukuuta 1928 Turku) oli suomalainen vapaaherra, tilanomistaja ja liike- ja valtiopäivämies.
Stackelbergin vanhemmat olivat Bernt Fredrik Carl Emil Stackelberg ja Christina Eufrosyne Rosell ja puolisot Maria Mallén, kenraali Reinhold William Mallénin tytär, ja Sigrid Maria Sofia Gustafsson. 
Stackelberg kävi Turussa ruotsinkielisen teknillisen reaalikoulun ja toimi maanviljelijänä ja liikemiehenä. Hän omisti Ojakkalan tilan Vihdissä vuoteen 1899 ja piti sitten agentuuri- ja muuta liikealan toimistoa Hämeenlinnassa vuodesta 1900 ja Tampereella vuodesta 1904. Uudenmaan Hippoksen konsulentti hän oli vuodesta 1906 ja sitten liikemies. Eversti, vapaaherra Reinhold Stackelberg oli Fredrik Hjalmar Stackelbergin poika ja vapaaherra, valtiopäivämies Fredrik Magnus Stackelberg hänen veljensä.
Stackelberg oli aatelissäädyssä edustaja valtiopäivillä 1900.
Eurooppatie E261

Eurooppatie E261 on noin 390 kilometriä pitkä eurooppatie Puolassa. Tie alkaa eurooppatien E75 liittymässä Nowe Marzyn kylässä Świecien itäpuolella ja päättyy Wrocławin läpi kuljettuaan kaupungin eteläpuolella sijaitsevaan Bielany Wrocławskien kylään, jossa sijaitsee moottoritien A4 eli eurooppatien E40 (liittymä.
Reitti

Nowe Marzy – Świecie – Bydgoszcz – Gniezno – Poznań – Rawicz – Wrocław – Bielany Wrocławskie
Aiheesta muualla

Kuvia tai muita tiedostoja aiheesta Eurooppatie E261 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: pl:E261 (trasa europejska) – Loppupisteen sijainti Wrocławin eteläpuolella
Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844
Puolan eurooppatiet kartalla. E261 löytyy kartan länsiosasta; tämä valtaväylä kulkee Wrocławista pohjoiseen Poznańin kautta.
Käännös suomeksi
Euroopan vihreät nuoret

| Euroopan vihreät nuoret |
| --- | --- |
 Federation of Young European Greens (FYEG) 

Perustettu:  1988
Tyyppi:  VIhreä poliittinen nuorisojärjestö
Päämaja:  34 Rue du Taciturne, Brussels B-1000, Belgium
Toiminta-alue:  Eurooppa
Secretary General:  Cinta González Sentís
Spokespersons:  Benedetta Scuderi and Sean Currie
Kattojärjestö:  European Green Party
Jäsenlehti:  Ecosprinter
Aiheesta muualla
Sivusto
Infobox OKNimi-testi OK: 
Euroopan vihreät nuoret (engl. Federation of Young European Greens), FYEG lyhennettynä, on kattojärjestö, joka yhdistää nuoria vihreitä liikkeitä ja yhdistyksiä 40 000 jäsenen voimin halki Euroopan. Euroopan vihreiden nuorten tavoite on puolustaa ilmasto- ja sosiaalista oikeudenmukaisuutta Euroopan tasolla. Vuodesta 2007 asti Euroopan Vihreät Nuoret ovat olleet Euroopan vihreän puolueen nuoriso-osasto.
Euroopan vihreillä nuorilla on 32 jäsenyhdistystä, 2 kandidaattia ja 2 liitännäisjäsentä, kahden kumppanijärjestön ohella - the Global Young Greens ja Cooperation and Development Network Eastern Europe. Se on Green European Foundation:in, Euroopan vihreän puolueen (engl. European Green Party) ja Green Academy:n läheinen kumppani. Sillä on myös täysi jäsenyys Euroopan nuorisofoorumissa (engl. European Youth Forum), EYG lyhennettynä, joka toimii Euroopan neuvoston ja Euroopan unionin nuorten osallistamisen viitekehyksen sisällä ja työskentelee läheisesti näiden tahojen kanssa.
Historia

Euroopan Vihreät nuoret perustettiin vuonna 1988. Gerard Onesta oli yksi sen perustajajäsenistä. Idea eurooppalaiselle liittoumalle tuotiin esille Strasbourgissa vuonna 1988 ranskalaisten, belgialaisten, luxemburgilaisten ja saksalaisten vihreiden järjestöjen nuoriso jäsenten toimesta.
Vuonna 2002, Euroopan vihreiden nuorten General Assembly:n aikana Belgradissa, the Cooperation and Development network (CDN) perustettiin, tavoitteella tukea paremmin itä- ja kaakkois-eurooppalaisia vihreitä nuorisojärjestöjä, jotka olivat usein pienempiä ja järjestöllisesti vähemmän kehittyneitä kuin niiden länsi-eurooppalaiset vastakappaleet.
Siitä lähtien Euroopan vihreistä nuorista tuli poliittisempi ja se vahvisti yhteyksiään Euroopan vihreään puolueeseen (EGP) ja Euroopan nuorisofoorumiin (EYF). Vuonna 2007, siitä tuli Euroopan vihreän puolueen virallinen nuoriso-osasto ja se sai äänestysoikeuden kaikissa Euroopan vihreän puolueen toimielimissä.
Vuonna 2009, Euroopan vihreät nuoret käynnistivät ensimmäisen sisäisen eurooppalaisen kampanjansa tukeakseen nuoria ehdokkaita eurovaaleissa. Kolme europarlamentaarikkoa, jotka olivat aikojen nuorimpien joukossa, valittiin Euroopan parlamenttiin: Ska Keller, Jan Philipp Albrecht ja Karima Delli. Samankaltaisilla ohjelmilla on ollut yhtäläistä menestystä myöhemmissä vaaleissa. Merkittäviä esimerkkejä ovat Terry Reintke, Linnéa Engström ja Ernest Urtasun.
Vuoden 2018 General Assembly:ssä Euroopan vihreät nuoret juhlivat sen kolmattakymmenettä vuosipäivää ja ensimmäistä kertaa valitsi vaaleilla kaksi naispuolista puhemiestä: Zuzana Pavelková Mladí zelení:stä ja Katri Ylinen Vihreiden nuorten ja opiskelijoiden liitosta.
Toiminta

Niin kuin monet muut eurooppalaiset puoluepoliittiset nuorisojärjestöt, Euroopan vihreiden nuorten päätoiminta koostuu pääpuolueen puolesta lobbauksesta sen sisäisten ja ulkoisten kanavien kautta, yleiseurooppalaisiin poliittisiin keskusteluihin osallistumisesta sille ja sen jäsenjärjestöille merkityksellisistä aiheista - erityisinä esimerkkeinä maahanmuutto ja HLBTQ+ oikeudet - sekä kansainvälisten nuorisovaihtojen järjestämisestä EU:n ja Euroopan neuvoston rahoittamana. Nämä ovat sisältäneet opintotilaisuuksia Euroopan neuvoston nuorisokeskuksissa Strasbourgissa ja Budapestissä, sekä kesäleirejä ja koulutustilaisuuksia moninaisissa sijainneissa ympäri Eurooppaa.
Rakenteet

General Assembly (GA)
The General Assembly (GA) on Euroopan vihreiden nuorten korkein päätösvaltainen toimielin. Kaikilla täysjäsenillä on kaksi ääntä GA:ssa, kandidaatti- jäsenjärjestöillä on yksi ääni ja havainnointi (kumppani) järjestöt voivat lähettää havainnoistijoita.
The General Assembly pidetään vuosittain eri maassa. Eri rakenteiden jäsenet valitaan General Assembly:n aikana.
Executive Committee (EC)
The executive committee on Euroopan vihreiden nuorten toisiksi korkein päätösvaltainen toimielin. Se käsittelee liittouman päivittäistä hallintoa. EC koostuu kahdeksasta jäsenestä. EC:n sisällä on kaksi puhemiestä ja rahastonhoitaja. EC:n jäsenet valitaan kerran vuodessa ja he voivat uusia valtuutensa kolme kertaa.
Finance Control and Advisory Committee (FCAC)
FCAC:n tehtäviin kuuluvat vuosittainen tapaaminen omistettu tarkistamaan Euroopan vihreiden nuorten finanssit. Kirjallinen raportti tästä tapaamisesta täytyy toimittaa EC:lle, siten toimittaen sisäisen tarkastuksen ja tämän vuosittaisen raportin esittelyn GA:n edustajille.
FCAC:n jäsenet nimitetään kahdenvuoden välisein GA:n toimesta.
Advisory Committee (AC)
The Advisory Committee seuraa EC:n toimintaa ja henkilöstöä, sekä avustaa konfliktien ratkaisussa EC:n jäsenten ja/tai henkilöstön välillä. Nämä ovat yleensä entisiä EC:n jäseniä tai Euroopan vihreissä nuorissa toimineita henkilöitä. The Advisory Committee varmistaa tiedon liikkumisen Euroopan vihreiden nuorten sisällä ja toimii konfliktien ratkaisun elimenä. Se valitaan kahdeksi vuodeksi GA:n toimesta ja koostuu viidestä jäsenestä. AC:n toimenpiteet tapahtuvat vain EC jäsenten tai muiden Euroopan vihreiden nuorten toimielinten pyynnöstä.
Työryhmät
Työryhmät ovat paikka aktivisteille tavata, väitellä aiheista, sekä työstää kampanjoita ja ideoita. Ne ovat vastuussa positioiden rakentamisesta ja jakamisesta sisäisesti ja ulkoisesti EC:n hyväksynnällä. Jokainen työryhmä koostuu vähintään viidestä ihmisestä eri MO:sta.
Toimistohenkilökunta
Toimistohenkilökunnalla on vähintään yksi kansliapäällikkö (valittu kolmeksi vuodeksi General Assembly:n toimesta) ja projektiavustaja. Kansliapäällikkö on vastuussa Euroopan vihreiden nuorten talouden, toimiston koordinoinnin, rahankeräyksen, edustuksen, raportoinnin, verkostoinnin, sekä laillisen edustuksen päivittäisestä hallinnosta. Projektiavustaja on vastuussa projektien hallinnasta, Euroopan vihreiden nuorten tapahtumien järjestämisestä, sekä hallinnollisen avun tarjoamisesta kansliapäällikölle.
Jäsenet

| 0 | 1 | 2 |
| --- | --- | --- |
| Kotimaa | Nimi | Status |
| Albania | Të Rinjtë e Gjelbër | Täysjäsen |
| Itävalta | Grüne Jugend - Grünalternative Jugend | Täysjäsen |
| Azerbaidžan | MIL Network | Liitännäisjäsen |
| Valko-Venäjä | Belarusian Young Greens | Liitännäisjäsen |
| Belgia | Jong Groen | Täysjäsen |
| Belgia | Écolo J | Täysjäsen |
| Katalonia | Joves Ecosocialistes | Täysjäsen |
| Kypros | Neolaía Oikológon | Täysjäsen |
| Tšekki | Mladí Zelení | Täysjäsen |
| UK | Young Greens of England and Wales | Täysjäsen |
| Viro | Noored Rohelised | Ehdokasjäsen |
| Suomi | Vihreät Nuoret | Täysjäsen |
| Ranska | Les Jeunes Écologistes | Täysjäsen |
| Georgia | Young Greens of Georgia | Täysjäsen |
| Saksa | Grüne Jugend | Täysjäsen |
| Kreikka | Neoi Prasinoi | Täysjäsen |
| Irlanti | Oige Ghlas, Young Greens | Täysjäsen |
| Italia | Giovani Europeisti Verdi | Täysjäsen |
| Latvia | Protests | Täysjäsen |
| Luxemburg | Itdéi Jonk Gréngem | Täysjäsen |
| Malta | Kollettiv Żgħażagħ EkoXellugin (KŻE) | Täysjäsen |
| Montenegro | Forum Mladih URA (Youth Forum URA) | Täysjäsen |
| Alankomaat | Dwars, Groenlinkse Jongeren | Täysjäsen |
| Pohjois-Makedonia | Modom | Täysjäsen |
| Norja | Grønn Ungdom | Täysjäsen |
| Puola | Ostra Zieleń | Täysjäsen |
| Portugali | Ecolo Jovem “Os Verdes” | Täysjäsen |
| Romania | Tinerii Verzi | Ehdokasjäsen |
| Skotlanti | Scottish Young Greens | Täysjäsen |
| Serbia | Zelena Omladina Srbije | Täysjäsen |
| Etelä-Tiroli | Young Greens South Tyrol | Täysjäsen |
| Espanja | Juventud Verde | Täysjäsen |
| Ruotsi | Grön Ungdom | Täysjäsen |
| Sveitsi | Swiss Young Greens | Täysjäsen |
| Turkki | Genç Yeşiller | Täysjäsen |
| Ukraina | Zelena Molod’ Ukrayiny | Täysjäsen |
HMS Codrington

| HMS Codrington |
| --- | --- |
 HMS Codrington

Aluksen vaiheet
Rakentaja:  Swan Hunter and Wigham Richardson Ltd, Wallsend-on-Tyne
Kölinlasku:  20. kesäkuuta 1928
Laskettu vesille:  7. elokuuta 1929
Palveluskäyttöön:  4. kesäkuuta 1930
Poistui palveluskäytöstä:  uponnut 27. heinäkuuta 1940
Tekniset tiedot
Uppouma:  1 540 t (standardi) 2 012 t (max)
Pituus:  104,54 m (kokonaispituus)
Leveys:  10,29 m
Syväys:  3,76 m
Koneteho:  39 000 hv
Nopeus:  35 solmua
Miehistöä:  185
Aseistus
Aseistus:  5 × 4,7"/L45 QF Mk IX -tykkiä CP Mk XIII asennuksina 2 × QF 2 naulan Mk II -ilmatorjuntatykkiä 8 × 21" (533 mm) torpedoputkea
HMS Codrington (viirinumero D65) oli Britannian kuninkaallisen laivaston A-luokan laivueenjohtaja. Alus otettiin palveluskäyttöön 1930, ja se osallistui toisen maailmansodan alussa taisteluun Norjasta ja Dunkerquen evakuointiin. Se upposi 27. heinäkuuta 1940 Doverin satamaan kohdistuneessa Saksan ilmavoimien hyökkäyksessä.
Valmistus

Alus tilattiin 6. maaliskuuta 1928 Swan Hunter and Wickham Richardsonilta Wallsendistä Tynejoen varrelta osana vuoden 1927 laivasto-ohjelmaa ja sen köli laskettiin 20. kesäkuuta 1929. Alus laskettiin vesille 8. elokuuta ja se valmistui 4. kesäkuuta 1930.
Alus on ainoa nimeä HMS Codrington kantanut Britannian kuninkaallisen laivaston alus. Nimi on kunnianosoitus Horatio Nelsonin alaisuudessa Trafalgarin taistelussa palvelleelle HMS Orionin kapteenille  (myöh. amiraali) Edward Codringtonille, joka komensi vuonna 1827 liittokunnan laivastoa Navarinon taistelussa.